Diari Oficial de la Generalitat Valenciana


Sumari del DOGV 9167, del 06-09-2021 (2021/8920)

Extracte de la Resolució de 31 d'agost de 2021, del director general de LABORA Servei Valencià d'Ocupació i Formació, per la qual es convoca per a l'exercici 2021 el Programa de foment d'ocupació per a la contractació de persones desocupades pertanyents a col·lectius desfavorits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9167

Data del DOGV
:   06-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8920


Data del document
:   31-08-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * concurs administratiu

Extracte de la Resolució de 31 d'agost de 2021, del director general de LABORA Servei Valencià d'Ocupació i Formació, per la qual es convoca per a l'exercici 2021 el Programa de foment d'ocupació per a la contractació de persones desocupades pertanyents a col·lectius desfavorits. [2021/8920]  
BDNS (identif.): 581880.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/581880  
  
Primer. Entitats beneficiàries  
Podran ser beneficiàries d'aquestes subvencions les empreses de naturalesa jurídica privada, amb centre de treball a la Comunitat Valenciana.  
  
Segon. Objecte  
Aquesta convocatòria té per objecte la concessió de subvencions per a fomentar, en l'àmbit territorial de la Comunitat Valenciana, la contractació a jornada completa, durant almenys vint-i-quatre mesos, de les persones desocupades pertanyents als col·lectius desfavorits.  
  
  
Tercer. Bases reguladores  
Ordre 6/2019, de 24 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa de foment d'ocupació per a la contractació de persones desocupades pertanyents a col·lectius desfavorits, publicada en el Diari Oficial de la Generalitat Valenciana de 30 d'abril de 2019, modificada per la disposició final segona de l'Ordre 3/2021, d'11 de juny, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions destinades al manteniment de l'ocupació a la Comunitat Valenciana, publicada en el Diari Oficial de la Generalitat Valenciana de 15 de juny de 2021.  
  
Quart. Quantia  
1. Les subvencions es finançaran per un import global màxim d'1.000.000 €.  
2. L'import de la subvenció ascendirà a:  
a) En el cas de persones desfavorides: 5.985 euros; si concorre addicionalment la condició de dona o diversitat funcional, 6.650 euros.  
  
b) En el cas de persones molt desfavorides: 11.970 euros; si concorre addicionalment la condició de dona o diversitat funcional, 13.300 euros.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà del dia de publicació d'aquest extracte en el Diari Oficial de la Generalitat Valenciana i finalitzarà el 20 d'octubre de 2021.  
  
València, 31 d'agost de 2021.- El director general de LABORA Servei Valencià d'Ocupació i Formació: Enric Nomdedéu i Biosca.